stanford-oval/wikipedia huggingface dataset:
Trans-Iranin rautatie
Historia > Rakentaminen

Pahlavi halusi rahoittaa ratahankkeen kokonaan iranilaisilla rahoilla ilman lainaa. Siksi hallinto alkoi verottaa sokeria ja teetä, joita iranilaiset käyttivät yleisesti. Valtio oli kahdessa vuodessa kerännyt tarpeeksi varoja, ja rakennustyöt voitiin aloittaa jo vuonna 1927 rautatien kummassakin päässä. Kansainvälinen syndikaatti käynnisti rakentamisen, ja yhdysvaltalaiset olivat vastuussa etelässa ja saksalaiset pohjoisessa. Yhdysvaltalaiset vetäytyivät viivästysten takia vuonna 1930, ja tanskalainen Kampsax otti heiltä vastuun. Kampsaxin aliurakoitsijana toimi eurooppalaisia, yhdysvaltalaisia ja iranilaisia yrityksiä.
Radan rakentamisessa oli useita haasteita, sillä se kulkee Zagros- ja Elbursvuorten halki. Rata on monin paikoin noin 2 000 metrin korkeudessa, ja sen korkein kohta on 2 214 metrin korkeudessa. Rataa varten jouduttiin rakentamaan 4 772 siltaa, 224 tunnelia sekä käyttämään yli 3 000 tonnia ruutia, 2 800 tonnia dynamiittiä ja 180 000 tonnia betonia. Radan varteen rakennettiin 95 asemaa, joista suurin on Teheranin rautatieasema. Samalla jouduttiin rakentamaan myös muuta rautatieinfrastruktuuria, kuten varikkoja.
Trans-Iranin rata saatiin valmiiksi 18. elokuuta 1938, ja se avattiin virallisesti seuraavalla viikolla. Kokonaiskustannukset olivat kaksi miljardia rialia, joka vastasi noin viidesosaa valtion vuotuisesta bruttokansantuotteesta. Kustannuksista 65 prosenttia saatiin sokeri- ja teeveroista. Loput maksoivat valtio ja Iranin keskuspankki. Rautatie oli siinä mielessä poikkeuksellinen, että se oli normaaliraiteinen. Useimmat kehitysmaat rakensivat tuohon aikaan kapearaiteisia rautateitä, koska ne olivat selvästi halvempia rakentaa. Rautatiestä tulikin pian kansallisen propagandan kohde, ja sillä pyrittiin osoittamaan Pahlavin modernisaatiopolitiikan toimivuutta.
Historia > Radan ja rataverkoston kehitys

Trans-Iranin rata oli osasyy sille, miksi liittoutuneet valtasivat Iranin, sillä se mahdollisi nopean ja turvallisen reitin siirtää joukkoja Neuvostoliittoon. Valtaus alkoi 25. elokuuta 1941, Neuvostoliitto eteni pohjoisesta ja Britit liittolaisineen etelästä. Iranin johtoon asetettiin Reza Pahlavin poika Mohammad Reza Pahlavi. Britit ja yhdysvaltalaiset alkoivat tämän jälkeen myös kehittää rataa, jota oli tähän saakka käytetty hyvin pienellä kapsiteetilla. Maahan tuotiin myös uusia moottoreita, joita oli aiemmin käytetty London, Midland and Scottish Railwayn linjoilla. Liikenne lisääntyi selvästi, vaikka suurin osa siitä oli tässä vaiheessa sotilasliikennettä. Liittoutuneet jättivät kuitenkin sodan jälkeen rautatiekaluston Iranin valtionrautateille.
Iran alkoi myös laajentaa rautatieverkkoansa, ja suurin osa uusista linjoista 1990-luvun puoliväliin asti oli suorassa yhteydessä Trans-Iranin rataan. Itse rata ei kuitenkaan ole ollut kokonaisuudessa erityisen vilkas, vaikka osuus Garmsarista Teheranin kautta Qomiin onkin maan vilkkaimpia. Radan käyttö rahtiliikenteessä alkoi vähentyä 1960-luvulla, kun uusi öljyputki etelästä pohjoiseen avattiin. Bandar Abbasiin johtava rautatie avattiin 1990-luvulla, mikä puolestaan on vähentänyt Trans-Iranin henkilöliikennettä.
Aiheesta muualla

Transiranilainen rata - maailman vaikein ja suurenmoisin rautatierakennus, Seura, 09.11.1938, nro 45, s. 16, Kansalliskirjaston digitaaliset aineistot
Kuniwatsukia

| Kuniwatsukia> Tieteellinen luokittelu |
| --- | --- |
Kunta::  Kasvit Plantae
Alakunta::  Putkilokasvit Tracheobionta
Kaari::  Sanikkaiset Pteridophyta
Alakaari::  Saniaiset Pteridophytina
Luokka::  Pteridopsida
Lahko::  Polypodiales
Heimo::  Hiirenporraskasvit Athyriaceae
Suku::  Kuniwatsukia  Pic.Serm.
Infobox OKNimi-testi OK: 
Kuniwatsukia on hiirenporraskasvien (Athyriaceae) heimoon kuvattu saniaissuku. Sukuun kuuluu vain yksi laji: Kuniwatsukia cuspidata. Nykyisin on tosin esitetty, että Kuniwatsukia-suku olisi osa keijunportaiden (Anisocampium) sukua ja tulisi sisällyttää siihen. Kuniwatsukia cuspidata olisi siis samaa lajia kuin Anisocampium cuspidatum. Kuniwatsukia luokitellaan myös hiirenportaiden (Athyrium) synonyymiksi.
Kume (1944)

| Kume / 久米 |
| --- | --- |

Aluksen vaiheet
Rakentaja:  Hitachi Zōsen, Sakurajima
Kölinlasku:  26. toukokuuta 1944
Laskettu vesille:  15. elokuuta 1944
Palveluskäyttöön:  25. syyskuuta 1944
Poistui palveluskäytöstä:  10. maaliskuuta 1945
Loppuvaihe:  upotettu 28. tammikuuta 1945
Tekniset tiedot
Uppouma:  940 t (standardi) 1 004 t (kuormattu)
Pituus:  77,5 m (vesiraja) 78,8 m (kokonaispituus)
Leveys:  9,1 m
Syväys:  3,06 m
Koneteho:  4 200 bhp
Nopeus:  19,5 solmua
Miehistöä:  noin 150
Aseistus
Aseistus:  3 × 12 cm/45 tykkiä 6 × 25 mm tyyppi 96 120 × syvyyspommia
Kume (jap. 久米) oli keisarillisen Japanin laivaston Ukuru-luokan saattaja toisessa maailmansodassa.
Valmistus

Alus tilattiin vuoden 1943 hankinnoissa Hitachi Zōsenilta Sakurajimasta, missä köli laskettiin 26. toukokuuta 1944. Se laskettiin vesille 15. elokuuta ja otettiin palvelukseen 25. syyskuuta.
Palvelus

Alus upposi 28. tammikuuta 1945 torpedoituna Keltaisellamerellä ja poistettiin alusluettelosta 10. maaliskuuta.
Trans-Atlantic Exoplanet Survey

Trans-Atlantic Exoplanet Survey, lyhyemmin TrES, on kolmen observatorion muodostama verkosto, joka pyrkii löytämään eksoplaneettoja havaitsemalla ylikulkuja, jotka syntyvät planeetan kulkiessa keskustähtensä editse. Ylikulku näkyy pienenä, tyypillisesti noin prosentin luokkaa olevana himmenemisenä tähden valokäyrässä. Projektin teleskoopit ovat melko pieniä, jolloin niissä on laaja kuvakenttä ja ylikulkujen havaitseminen on helpompaa. Tuotetun datan käsittely on automatisoitu, mikä mahdollistaa ylikulun havaitsemisen kuvakentässä olevien tuhansien tähtien joukosta.
TrES-projektiin kuuluvat teleskoopit ovat kaikki noin 10 cm:n peilillä varustettuja Schmidt-teleskooppeja. Niiden sijainnit ovat
Sleuth (Palomarin observatorio, Etelä-Kalifornia)
PSST (Lowellin observatorio, Pohjois-Arizona)
STARE (Observatorio del Teide, Teneriffa)
Projekti on satojen mahdollisten (siis epävarmojen) havaintojen lisäksi löytänyt viisi kokonaan uutta planeettaa: TrES-1 (vuonna 2004), TrES-2 (2006), TrES-3 (2007), TrES-4 (2007) ja TrES-5 (2011).
Aiheesta muualla

Projektin kotisivu (Arkistoitu – Internet Archive) (englanniksi)
Trapanin maakunta

Trapanin maakunta (ital. Provincia di Trapani, sisiliaksi Pruvincia di Tràpani) on maakunta Sisilian alueella Italiassa.
Sisilian maakunnat ja metropolikaupungit.
Trapanin maakunnan pinta-ala on 2 470 km2 ja asukasluku vajaat 440 000. Maakunta muodostuu 24 kunnasta, ja sen pääkaupunki on Trapani.
Trapanin maakunta sijaitsee Sisilian länsiosassa rajoittuen idässä Palermon metropolikaupunkiin ja kaakossa Agrigenton maakuntaan sekä etelässä, lännessä ja pohjoisessa Välimereen. Myös läheiset Pantellerian saari sekä Egadisaaret kuuluvat Trapanin maakuntaan.
Pääkaupungin lisäksi muita merkittäviä turistikohteita ovat muun muassa Segesta, Gibellina, Erice, Castelvetrano, Alcamo, Marsala, Mazara del Vallo, Castellammare del Golfo ja Mozia. Trapanin maakunnassa tuotetaan viiniä enemmän kuin koko Toscanan ja Piemonten alueilla[lähde? ].
Aiheesta muualla

Kuvia tai muita tiedostoja aiheesta Trapanin maakunta Wikimedia Commonsissa
Virallinen sivusto (italiaksi)
Trapanin maakunta
Alcamo | Buseto Palizzolo | Calatafimi Segesta | Campobello di Mazara | Castellammare del Golfo | Castelvetrano | Custonaci | Erice | Favignana | Gibellina | Marsala | Mazara del Vallo | Paceco | Pantelleria | Partanna | Petrosino | Poggioreale | Salaparuta | Salemi | San Vito Lo Capo | Santa Ninfa | Trapani | Valderice | Vita
Kun aika rientää

| Kun aika rientää Rauli Badding Somerjoki |
| --- | --- | --- |

Kokoelmalevyn tiedot
 Äänitetty : 1982-85
 Julkaistu: 1993
 Tuottaja(t): AAB-Tuotanto
 Tyylilaji: Iskelmä
 Levy-yhtiö: AAB-Tuotanto
Rauli Somerjoen kokoelma muut julkaisut
| 14 suosikkia! 1993 | 'Rauli Badding Somerjoki' 1993 | Lauluja rakastamisen vaikeudesta (CD) 1994 |
Kun aika rientää 16 suosikkia vuosien varrelta (AABCD 111 / AABMK 111) on Rauli Somerjoen kokoelma-albumi vuodelta 1993. Levy sisältää Rauli Somerjoen kahdeksankymmentäluvun iskelmähittejä.
Kappaleet

Kun aika rientää – 3.29 (As Time Goes By, säv. Herman Hupfeld, san. M. A. Numminen, sov. Jarmo Savolainen)
Kuin runotar hän kulkee – 2.32 (Poetry in Motion, säv. Paul Kaufman, Mike Anthony, san. Rauli Somerjoki, sov. Agents)
Melkein halvaannuin – 2.21 (Paralyzed, säv. Otis Blackwell, Elvis Presley, san. Jussi Raittinen, sov. Esa Pulliainen)
Nukkuja kaunein – 2.47 (Beautiful Dreamer, säv. Stephen Foster, san. Rauli Somerjoki, sov. Esa Pulliainen)
Rakkauden kiertokulku – 2.48 (Le Grand tour de l'amour, säv. Don Reid, Arthur Altman, san. Rauli Somerjoki, Reino Helismaa, sov. Esa Pulliainen)
Saanhan viimeisen tanssin – 2.56 (Save the Last Dance for Me, säv. Doc Pomus, Mort Shuman, san. Saukki, sov. Agents)
Tähdet, tähdet – 3.07 (säv. ja san. Rauli Somerjoki, sov. Esa Pulliainen)
Yölinjalla – 3.31 ( I Walk the Line, säv. Johnny Cash, san. Tapio Rautavaara, sov. Esa Pulliainen)
Tynnörilintu – 2.27 (säv. Rauli Somerjoki, san. Jarkko Malin, sov. Esa Pulliainen)
Suon kulkija – 3.06 (säv. ja san. Rauli Somerjoki, sov. Esa Pulliainen)
Rakas lurjus – 2.55 (Dear One, säv. John Lawrence Finneran, Vincent Finneran, san. Rauli Somerjoki, sov. Agents)
Illan varjoon himmeään – 2.59 (Kaipuuni tango , säv. ja san. Unto Mononen, sov. Esa Pulliainen)
Laivat – 3.48 (Parohody, säv. Igor Nikolajev, san. Irma Arvola, sov. Esa Pulliainen)
Yksi vain ei tuu – 2.37 (I Still Miss Someone, säv. Johnny Cash, san. Rauli Somerjoki, sov. Esa Pulliainen)
Yön hiljaisuudessa – 2.36 (säv. ja san. Unto Mononen, sov. Esa Pulliainen)
Tosi rakkaus – 2.23 (True Love, säv. Cole Porter, san. Rauli Somerjoki, sov. Esa Pulliainen)
Tondin rautatieseisake

Tondin rautatieseisake (viroksi Tondi raudteepeatus) on rautatieseisake, Tallinnassa, Virossa. Se sijaitsee Tallinna–Paldiski-radan varrella 3,7 kilometrin päässä Baltian rautatieasemasta, joka on Tallinnan päärautatieasema ja Tallinna–Paldiski-radan pääteasema.
Tondin rautatieaseman ohi kulkeva rata valmistui vuonna 1870. Rautatieasema avattiin liikenteelle kuitenkin vasta 1933. Nykyisin asemarakennus on tyhjillään ja pahoin rapistunut.
Rautatieasema palvelee erityisesti Tallinnan lähiliikenteen matkustajia. Asemalta on vaihtoyhteys raitiotievaunuun.
Kuniwo Nakamura

| Kuniwo Nakamura |
| --- | --- |

Palaun presidentti
 1993–2001  
Edeltäjä:  Ngiratkel Etpison
Seuraaja:  Tommy Remengesau
Henkilötiedot
Syntynyt: 24. marraskuuta 1943
Kuollut: 14. lokakuuta 2020 (76 vuotta)
Kansalaisuus:  palaulainen
Kuniwo Nakamura (24. marraskuuta 1943 – 14. lokakuuta 2020) oli palaulainen poliitikko. Hän toimi maansa presidenttinä ja ulkoministerinä vuosina 1993–2001. Hänellä oli keskeinen rooli Palaun itsenästymisessä Yhdysvalloista. Ennen presidenttiyttään hän oli toiminut viisi vuotta Palaun varapresidenttinä.
Nakamuran poika Aric Nakamura valittiin senaattiin vuonna 2016.
Kristinusko Burkina Fasossa

Tämä artikkeli kertoo kristinuskosta Burkina Fasossa. Kristinusko on Burkina Fason toiseksi suurin uskonto. Burkina Fason väestöstä 31,5 prosenttia on kristittyjä. Suurin kirkkokunta on roomalaiskatolinen kirkko, johon kuuluu 24,6 prosenttia väestöstä. Protestanttisiin kirkkoihin kuuluu 6,9 prosenttia väestöstä. Suurimmat protestanttiset kirkot ovat evankelisia ja helluntaialisia kirkkoja, joista suurin on helluntailainen 800 000 jäsenen Assemblies of God.
Historia

Burkina Faso oli 1800-luvun loppuun saakka Mossi-imperiumin hallinnoima alue Sahelin alueella, josta tuli ranskalainen siirtomaa 1800-luvulla. Ylä-Voltaksi kutsuttu alue itsenäistyi vuonna 1960. Kristinusko saapui alueelle ranskalaisväestön myötä. Kirkkojen maailmanneuvosto järjesti 1970- ja 1980-luvuilla laajoja kuivuuden vastaisia ohjelmia Burkina Fasossa ja muualla Sahelin alueella.
Kirkkojenväliset järjestöt

Protestanttiset kirkot muodostavat yhdessä evankelisten kirkkojen ja lähetystyön liiton joka on yhteydessä evankeliseen allianssiin.
Trappin talo

| Trappin talo |
| --- | --- |
 Trappin talo kesällä 2021
Osoite:  Läntinen Rantakatu 5
Sijainti:  Turku, Varsinais-Suomi
Koordinaatit:  60.44950°N, 22.27097°E
Rakennustyyppi:  Porvaristalo
Valmistumisvuosi:  1830
Suunnittelija:  Charles Bassi
Rakennuttaja:  Christian Trapp
Tyylisuunta:  Empire
Runkorakenne:  kivi
Julkisivumateriaali:  kivi
Kerrosluku:  2
 Rakennuksessa toimi Suomen ensimmäinen tyttökoulu Heurlinska skolan. 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Trappin talo on Turussa, Aurajoen rannassa osoitteessa Läntinen Rantakatu 5 sijaitseva historiallisesti arvokas kiinteistö, joka on valmistunut vuonna 1830. Empireä edustavan rakennuksen on suunnitellut arkkitehti Charles Bassi.
Historia ja arkkitehtuuri

Alkuperäinen Trappin talo oli samalla paikalla sijainnut kolmikerroksinen kivirakennus, joka tuhoutui vuoden 1827 Turun palossa. Talon omistanut kauppaneuvos Christian Trapp harkitsi luovuttavansa joenrantatontin Turun kaupungille uuden torin rakentamista varten, mutta uuden asemakaavan laatinut Carl Ludvig Engel sijoittikin kauppatorin toiseen paikkaan. Arkkitehti Charles Bassi sai vuonna 1828 Trappilta toimeksiannon suunnitella paikalle uusi, hieman matalampi talo. Talo rakennettiin vuosina 1829–1830.
Ajan porvaristalojen tyyliin Trappin talon huoneet ovat peräkkäin. Kellariin johtavissa kiviportaissa on säilynyt muun muassa trilobiitteja ja muita fossiileja. Vielä 1960-luvulla Trappin taloa ympäröi puutalojen umpikortteli.
Talossa toimi vuodesta 1891 Heurlinska skolan -tyttökoulu, jonka Augusta Heurlin oli perustanut vuonna 1861. Koulu sai vuonna 1891 ensimmäisenä Suomessa oikeudet antaa tytöille ylioppilastutkintoon johtavaa opetusta. Se yhdistettiin vuonna 1955 Svenska flickskolanin kanssa, jolloin syntyi valtion omistama Åbo svenska flicklyceum. Sille valmistui vuonna 1966 uusi rakennus Samppalinnanmäelle. Koulutoiminta Trappin talossa päättyi.
Myöhemmin rakennuksessa ovat toimineet muun muassa ranskalainen kahvila Café de France ja Ranskan Turun-konsulaatti. Nykyään siinä toimii kahvila Café Art.
Kustaa Adolf Raitanen

Kustaa (Gustaf) Adolf (Aadolf) Raitanen (Raitamäki)  (13. huhtikuuta 1837 Multia – 14. kesäkuuta 1892 Multia) oli suomalainen maanviljelijä ja valtiopäivämies.
Raitasen vanhemmat olivat Kustaa Juhonpoika Raitamäki ja Liisa Abrahamintytär Raitamäki ja puoliso Helena Mikontytär Piesala. Raitanen oli maanviljelijä ja kunnallismies, toimien Multian kunnallislautakunnan esimiehenä sen perustamisesta vuodesta 1869 lähtien aina kuolemaansa asti. Hän oli talonpoikaissäädyssä Jyväskylän tuomiokunnan edustaja valtiopäivillä 1885. Raitanen oli valtiopäivillä valitsijamies.
Tony Street

Tony Street
Anthony Austin "Tony" Street (8. helmikuuta 1926 – 25. lokakuuta 2022) oli australialainen poliitikko.
Streetin isä, poliitikko Geoffrey Street sai surmansa Canberran lento-onnettomuudessa 1940. Tony Street palveli koulun jälkeen matruusina Australian kuninkaallisessa laivastossa.
Streetin poliittinen ura alkoi 1966, kun hänet valittiin liberaalipuolueesta Australian edustajainhuoneeseen. Hänet valittiin seitsemän kertaa jatkokaudelle, viimeisen kerran 1983. Street jätti parlamentin 18. tammikuuta 1984.
Street toimi 1975–1983 Malcolm Fraserin hallituksissa useissa ministerin tehtävissä. Hän oli työ- ja maahanmuuttoministerinä marraskuusta joulukuulle 1975, työllisyys- ja työmarkkinaministerinä 1975–1978, työmarkkinaministerinä 1978–1980 ja ulkoministerinä 1980–1983.
Tony Strobl

Anthony Joseph ”Tony” Strobl (12. toukokuuta 1915 Cleveland, Ohio – 29. joulukuuta 1991) oli eräs kaikkien aikojen tuotteliaimpia Aku Ankka -piirtäjiä sekä animaattori.
Strobl opiskeli taidemaalausta Cleveland School of Artissa 1933–1937 samaan aikaan Teräsmiehen luojien Jerry Siegelin ja Joe Shusterin kanssa. Hänen kerrotaan jopa osallistuneen Teräsmiehen luontiin. Valmistuttuaan Strobl näki Lumikin ja siihen ihastuneena haki töitä Disneyn studiolta. Ennen toista maailmansotaa hän työskenteli Disneyllä piirrosanimaatioelokuvien Fantasian, Dumbon ja Pinokkion parissa. Toisen maailmansodan aikana Strobl oli asevoimien propagandaosastolla.
Sodan jälkeen Strobl aloitti sarjakuvien piirtämisen Western Publishing -kustantamolla vuonna 1947. Hänen ensimmäinen tarinansa oli Ossian Ötökän seikkailu. Hän piirsi Disney-hahmojen lisäksi myös Väiski Vemmelsäärtä, Putte Possua, Repe Sorsaa sekä Nakke Nakuttajaa. 1950-luvun alussa yhtiö alkoi julkaista Donald Duck -nimistä, kahdesti kuussa ilmestyvää lehteä, jonka sisältö oli suurelta osin Stroblin vastuulla.
Tony Stroblin tuotteliaisuuden (yli 15 000 sivua) salaisuus oli hänen nopeutensa: hän piirsi parhaimmillaan jopa 4–5 sivua päivässä. Varsinkin uransa alkutaipaleella hänellä oli myös Steve Steeren ja John Liggeran muodostama apujoukko, joka hoiti tussauksen ja myös taustojen piirtämisen. Hän myös piirsi valmiiden käsikirjoitusten mukaan, eikä juurikaan laatinut niitä itse.
Strobl oli viimeinen Aku Ankan piirtäjä, joka oppi taitonsa Disneyn animaatiostudioilta. Hän jäi eläkkeelle vuonna 1987.
Strobl keksi yhden uuden hahmon, lempeän valaanpyytäjä Moby Ankan.
Kunnanosa

Kunnanosa (ruots. kommundel) tarkoittaa nimensä mukaisesta osaa jostakin kunnasta Ruotsissa.
Kunnanosalle ei ole mitään tiettyä juridista määritelmää. Jotkut kunnat on virallisesti jaettu kunnanosiin. Toisissa tapauksissa käsite voi olla puhtaasti informatiivinen ja tarkoittaa vain "jotakin osaa kunnasta". Jos kunnanosan katsotaan maantieteellisen sijaintinsa tai muun syyn vuoksi tarvitsevan rajoitettua itsehallintoa, niin kunnanosalautakunta (ruots. kommundelsnämnd) voidaan perustaa. Eri kunnissa kunnanosista käytetään erilaisia nimityksiä ja niillä on erilaisia tehtäviä, joten vertailua kuntien välillä on vaikea tehdä.
Kunnanosalautakuntien olemassaolon suhteen Ruotsin kunnat ovat jaettavissa kolmeen ryhmään. Seuraavat tiedot kuvaavat kussakin ryhmässä olevien kuntien lukumäärää vuosina 2008 ja 1999 (suluissa):
kunnat, joiden koko alue jaettu kunnanosalautakuntiin: 5 kpl (13 kpl)
kunnat, joissa on yksi tai useampi kunnanosalautakunta, mutta jotka eivät kata koko kunnan aluetta: 8 kpl (6 kpl)
ei lainkaan kunnanosalautakuntia: 274 kpl (270 kpl)
Nykyisiä kunnanosalautakuntia

Ruotsin suurimpien kuntien aluejaot:
Tukholman kunnan kunnanosat ovat kaupunginosa-alueita (ruots. stadsdelsområde)
Göteborgin kunnassa on puolestaan kaupunginosalautakuntia (ruots. stadsdelsnämnd)
Malmön kunnassa oli aikaisemmin kaupunginosia (ruots. stadsdel), jotka korvattiin kaupunginalueilla (ruots. stadsområde)
Kaikissa kolmessa kunnassa näiden alueiden lukumäärää on vähennetty niiden perustamisen jälkeen.
Muiden kuntien kunnaosia:
Boråsin kunnassa on kolme kunnanosaa (aiemmin kymmenen): Öster (aiemmat Trandared, Dalsjöfors ja Brämhult), Väster (aiemmat Norrby, Sandhult, Göta ja Viskafors) ja Norr (aiemmat Centrum, Sjöbo ja Fristad)
Eskilstunan kunnassa on Torshällan kunnanosa
Kalmarin kunnassa on Södermören kunnanosa
Köpingin kunnassa on Kolsvan kunnanosa
Södertäljen kunnassa on neljä kunnanosaa: Järna, Hölö/Mörkö, Vårdinge ja Enhörna
Uumajan kunnassa on kolme kunnanosaa: Holmsund-Obbola, Hörnefors ja Sävar. Ne eivät kata alueeltaan koko Uumajan kuntaa.
Västeråsin kunnassa on Skultunan kunnanosa
Lakkautettuja kunnanosalautakuntia

Kunnanosalautakuntia on aikaisemmin ollut myös seuraavissa kunnissa:
Alen kunta: 5 kappaletta, kunnanosat perustettu vuonna 1983 ja kaikki lakkautettu vuonna 1997
kunnanosien nimet olivat Nol-Alafors, Nödinge, Skepplanda, Surte-Bohus ja Älvängen
Bräcken kunta: 3 kappaletta, lakkautettiin vuonna 1997
Eskilstunan kunta: 8 kappaletta, lakkautettiin vuonna 1998 lukuun ottamatta Torshällan kunnanosalautakuntaa
kunnanosia ovat aiemmin olleet Gamla staden, Husby-Rekarne, Husby-Ärla, Hällby, Kafjärden-Skiftinge, Kafjärden-Öster, Norr, Nyfors-Fristaden, Skiftinge, Tunafors-Ärla ja Väster
Lundin kunta: 10 kappaletta, kaikki lakkautettiin vuonna 2000
kunnanosien nimet olivat Centrum, Dalby, Genarp, Norr, Söder, Södra Sandby, Torn, Veberöd, Väster ja Östra Torn-Linero
Nackan kunta: 4 kappaletta aluelautakuntia (ruots. områdesnämnd )
aluelautakuntien nimet olivat Älta, Sicklaön, Boo ja Fisksätra/Saltsjöbaden
Norrköpingin kunta: 9 kappaletta
kunnanosien nimet olivat City, Östra, Södra, Västra, Eneby, Kolmården, Kvillinge, Skärblacka ja Vikbolandet
Uppsalan kunta: 14 kappaletta, joista useimmat perustettiin vuonna 1986 ja jotka kaikki lakkautettiin vuonna 2003
kunnanosien nimet olivat Almunge-Knutby, Björklinge-Bälinge, Centrala Staden, Danmark, Eriksberg, Gamla Uppsala, Gottsunda (perustettu 1983), Hagunda, Knivsta (perustettu 1983), Luthagen, Rasbo, Svartbäcken, Vaksala ja Vattholma
Örebron kunta: 15 kunnanosalautakuntaa
kunnanosien nimet olivat Adolfsberg-Mosjö, Almby-Norrbyås, Axberg, Brickebacken-Gällersta, Glanshammar, Haga, Lekeberg, Mikael, Nikolai, Olaus Petri, Tysslinge, Varberga-Kil, Vasa, Vivalla-Lundby ja Östernärke
Muiden kuntien lakkautettuja kunnanosia:
Huddingen kuntaan kuuluvat Skogåsin ja Trångsundin kunnanosalautakunnat yhdistettiin vuonna 1999 Trångsund-Skogåsin kunnanosalautakunnaksi
Södertäljen kunta lakkautetti vuonna 2001 kolme kunnanosalautakuntaa (Östertälje, Västertälje ja Tveta)
Sandvikenin kunta yhdisti vuonna 2001 entiset kahdeksan kunnanosalautakuntaa kolmeksi kunnanosalautakunnaksi
Aiheesta muualla

Borås Tidning 10.2.2009: Trenden: Lokala nämnder tas bort på andra håll (Arkistoitu – Internet Archive) (ruotsiksi)
Yläkemijoen aluelautakunnan Internet-sivut Suomessa: Aluelautakunta[vanhentunut linkki] (suomeksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Kommundel
Käännös suomeksi
Toronton Pearsonin kansainvälinen lentoasema

Toronton Pearsonin kansainvälinen lentoasema (engl. Toronto Pearson International Airport, tunnetaan myös nimillä engl. Lester B. Pearson International Airport ja engl. Toronto Pearson, IATA: YYZ, ICAO: CYYZ) on kansainvälinen lentoasema, joka sijaitsee Mississaugan kaupungissa, 27 kilometriä luoteeseen Torontosta, Ontarion provinssissa, Kanadassa. Lentoasema on nimetty Kanadan 14. pääministerin, Lester B. Pearsonin, mukaan.
Vuonna 2008 lentoaseman kautta kulki 32 334 831 matkustajaa. Toronton lentoasema oli lentokoneiden määrällä mitattuna maailman 20. vilkkain lentoasema.
Aiheesta muualla

Kuvia tai muita tiedostoja aiheesta Toronton Pearsonin kansainvälinen lentoasema Wikimedia Commonsissa
Toronton Pearsonin kansainvälinen lentoasema – virallinen kotisivu (englanniksi)
Terminaali 1
Topologinen sulkeuma

Topologinen sulkeuma on topologisen avaruuden osajoukon kosketuspisteiden joukko.  Yhtäpitävästi se voidaan määritellä myös pienimmäksi suljetuksi joukoksi, joka sisältää annetun joukon.
Olkoon  (X,T) topologinen avaruus. Joukon  A\subset X sulkeuma sisältää kaikki ne pisteet  x\in X, joiden jokainen ympäristö kohtaa  A:n. Joukon  A sulkeumaa merkitään  {\bar {A}}=cl(A)=\{x\in X\ |\ x{\text{:n jokainen ymparisto }}U\in T\ {\text{kohtaa }}A{\text{:n}}\}.
Joukko on suljettu, jos ja vain jos sen sulkeuma on sama kuin joukko itse. Esimerkiksi reaalilukujen joukossa suljetun välin sulkeuma on väli itse. avoimen välin sulkeuma on vastaava suljettu väli, jolla on samat päätepisteet.